	משרד הכלכלה 
מינהל הבטיחות והבריאות התעסוקתית
	נוהל הכרה בתוצאות  אנליזה במעבדה בחו''ל

	  
נוהל מס'

	
	תאריך: 28.01.2014
	בתוקף מיום: 28.01.2014
	מהדורה:  א
	עמוד 1 מתוך  4

	
	 
	



[bookmark: _GoBack]
1. רקע:
בהתאם לתקנות בטיחות שונות המפורטות בנספח 1, נדרש כי ניטורים סביבתיים תעסוקתיים, יבוצעו רק במעבדה מוסמכת, שקיבלה הסמכה מאת מפקח עבודה ראשי. 
הליך דיגום החומר הנעשה  ע"י מעבדה מוסמכת, מתבצע באמצעות שליחתו למעבדת אנליזה לשם ביצוע אנליזה כמותית, אשר אף היא מקבלת הסמכה ממפקח עבודה ראשי. 
על מנת להבטיח  עמידה בסטנדרטים בין לאומיים ואמינות של תוצאות מדידות החשיפה, מעבדות דיגום ואנליזה שקיבלו הסמכה של מפקח עבודה ראשי, מצויות תחת פיקוח ובקרה  של מינהל הבטיחות והבריאות התעסוקתית (להלן - המינהל) והכל בהתאם לאמור בכל דין. 

ואולם, לחלק מהגורמים הכימיים לא קיימות בארץ מעבדות אנליזה אשר קיבלו הסמכה  מאת מפקח עבודה ראשי (יצוין כי קיימות מעבדות פרטיות בתחום זה, אך הן לא קיבלו הסמכה של מפקח עבודה ראשי, ועל כן לא מצויות תחת פיקוח המינהל) ולפיכך, מעוניין המינהל לאפשר שליחת הדגימות לצורך ביצוע אנליזה- למעבדות בחו"ל, אשר מצויות תחת בקרה של גוף מסמיך כהגדרתו בנוהל זה.
לשם אישור התהליך, על מעבדה  מוסמכת בארץ, המבקשת לשלוח את דגימות החומר למעבדה בחו"ל לצורך ביצוע אנליזה, להוכיח בפני המינהל, עמידה של המעבדה בחו"ל, בתנאים שיפורטו בנוהל זה וכן להוכיח עמידתה בתנאים לעניין תנאי השינוע של הדגימה.

2. מטרה
מטרת נוהל זה לקבוע את התנאים  בהם יכיר מינהל הבטיחות בתוצאות אנליזה שיבוצעו  במעבדת  אנליזה בחו''ל .
3. הגדרות:
"גוף מסמיך" – גוף הפועל במסגרת הארגון הבינ"ל- ILAC=INTERNATIONAL LABORATORY ACCREDITATION COOPERATION, המסמיך מעבדות, בין היתר,  לבצע שיטות בדיקה ואנליזות לגורמים כימיים. 
רשימת הגופים המסמיכים מפורטת באתר האינטרנט של ILAC  בקישור: http://ilac.org
"גורמים כימיים" - גורמים כימיים הנכללים במסגרת התקנות המפורטות בנספח 1 ושאין בארץ מעבדה המוסמכת  על ידי המינהל לבצע הבדיקות הנדרשות ביחס  לאותם גורמים כימיים ובאותה שיטת אנליזה. 
"מעבדה מוסמכת לדיגום" -  מעבדה בעלת הסמכה תקפה מאת  מפקח עבודה ראשי לביצוע ניטור  סביבתי תעסוקתי של גורמים  כימיים במקומות עבודה.  

"מנהל מעבדה מוסמכת לדיגום" – אדם האחראי מקצועית ואדמיניסטרטיבית לפעילותה של המעבדה.

"מעבדת אנליזה" -  מעבדה הנמצאת מחוץ לישראל, המבצעת  אנליזות לדגימות, אשר קיבלה הסמכה לתקן ISO 17025 ע"י גוף מסמיך, לגורמים כימיים כהגדרתם בנוהל זה וכן לשיטות לפיהן מבוצעת האנליזה.

"מפקח העבודה הראשי" - כמשמעותו בחוק ארגון הפיקוח על העבודה, תשי"ד-1954.

4. תנאי סף להכרה בתוצאות אנליזה המתבצעת בחו"ל:
מעבדה מוסמכת לדיגום המבקשת לשלוח דגימות של גורמים כימיים שנדגמו על ידה לאנליזה באמצעות מעבדת אנליזה, תשלח הדגימות למעבדת אנליזה העומדת בתנאים הבאים:
·    מעבדת האנליזה  הינה בעלת הסמכה תקפה לתקן ISO 17025 ע"י גוף מסמיך, הפועל במסגרת הארגון הבינ"ל- ILAC=INTERNATIONAL LABORATORY ACCREDITATION COOPERATION  לאותם גורמים כימיים ושיטות, שעבורם מתבקשת ההכרה. 
·    האנליזות יבוצעו לפי השיטות של אחד מן הגופים הבאים: NIOSH  או OSHA או HSE, כמפורט בתעודת ההסמכה של המעבדה.  לגבי כל שיטה אחרת, יש לפנות אל מפקח עבודה ראשי ולקבל אישורו מראש ובכתב.
· מפקח עבודה ראשי נתן אישור עקרוני להכרה בתוצאות הבדיקות הנערכות על ידי מעבדת האנליזה.   תנאי השינוע יעמדו בדרישות שיטת הניטור ובהתאם לדרישות ונהלים של מעבדת האנליזה.
· המעבדה המוסמכת לדיגום  התחייבה בכתב  כי השינוע אל מעבדת האנליזה ייעשה     באחריות המעבדה המוסמכת לדיגום ובהתאם לשיטה רלוונטית לגורם הכימי המסויים.

5.  הטיפול בבקשה  להכרה בתוצאות דיגום המתקיים במעבדת אנליזה:   
5.1 מנהל המעבדה המוסמכת לדיגום יפנה אל מנהלת מעבדת המינהל, בכתובת הדואר האלקטרוני: Rima.Cohen@economy.gov.il, טלפון 03-7347072, פקס 03-6812167, כתובת – רח' סלמה 53 ת''א 66073,  לשם קבלת אישור עקרוני להכרה בתוצאות בדיקות המתקיימות במעבדת אנליזה ויפרט בבקשה:
· שם מעבדת האנליזה שלגביה מבוקשת ההכרה, כתובתה ופרטי יצירת קשר;
· תעודת ההסמכה לתקן  ISO 17025של מעבדת האנליזה לגביה מבוקשת ההכרה בתוצאות האנליזה  וכן תעודות הכרה רלוונטיות.
· שמות גורמים כימיים ושיטות אנליזה שעבורן  מתבקשת ההכרה;
· פירוט הסדרי שינוע מפורטים אל המעבדה בחו"ל (אמצעי שינוע, הסדרי שינוע לרבות כלים לשמירת טמפרטורה ,לחות ופרמטרים נוספים ולוח זמנים)
· התחייבות מעבדת הדיגום לפעול לפי כל ההנחיות בעניין השינוע  וכן לפעול בהתאם לחובותיה המפורטות בנוהל זה.


5.2 מנהלת מעבדת המינהל תבחן את הבקשה ואת המסמכים שהוגשו ותעביר המלצותיה להחלטת מפקח עבודה ראשי. 

5.3 מפקח עבודה ראשי  יודיע על החלטתו למעבדה מוסמכת לדיגום שפנתה ויפרסם באתר האינטרנט של המינהל את רשימת מעבדות האנליזה לגביהן ניתן  אישור עקרוני לצורך הכרה בתוצאות הבדיקות הנערכות על ידן.
 5.4 אישור עקרוני להכרה בתוצאות הבדיקות המתקיימות במעבדת אנליזה יינתן לתקופה של שנה בלבד .  
5.5 מעבדה מוסמכת לדיגום המבקשת לעבוד עם מעבדת אנליזה אחרת מזו שקיבלה לגביה אישור עקרוני, תוכל לעשות  כן ללא אישור מפקח עבודה ראשי ובלבד שהמעבדה כלולה ברשימת מעבדות האנליזה המפורסמות באתר האינטרנט של המינהל, כאמור בסעיף 5.3 לעיל ולאחר שמעבדת המינהל בחנה ואישרה הסדרי שינוע.
6.   חובות המעבדה המוסמכת לדיגום:
6.1. על מנהל המעבדה המוסמכת לדיגום לדווח לאלתר למעבדת המינהל על כל שינוי בפרטים שדווחו על ידו לשם קבלת ההכרה. במידה שיחול שינוי כאמור, תבחן מעבדת המינהל המשך ההכרה במעבדה המוסמכת בהתאם לשינויים שחלו ובהתאם למפורט בנוהל זה.
6.2. המעבדה המוסמכת לדיגום תספק למעבדת המינהל כל מידע שיידרש בקשר לבדיקות שבוצעו בתוך שבועיים מיום הדרישה.
6.3. במקרים מיוחדים, בהם התעורר ספק ביחס לאמינות התוצאות, מהימנות המסמכים המוצגים ועוד – יהיה רשאי מפקח עבודה ראשי לדרוש ביצוע אנליזה חוזרת , אצל אותה מעבדה או במעבדת אנליזה אחרת, לפי שיקול דעתו הבלעדי.
המעבדה המוסמכת לדיגום תספק את הנדרש בתוך פרק זמן סביר לאחר שניתנה לה ההזדמנות להעלות טענותיה בטרם קבלת החלטה כאמור.  
6.4. על המעבדה המוסמכת לדיגום לדאוג לתיעוד וגיבוי מתמיד של תוצאות האנליזה  ואופן שינוע הדגימות למעבדת האנליזה.
על מעבדת הדיגום לדאוג לשמירה של  כל המסמכים הרלוונטיים  למשך תקופה של 5 שנים לפחות.
7. מפקח עבודה ראשי יכול להפסיק ההכרה בתוצאות אנליזה במעבדה בחו''ל ולא לקבל תוצאות אנליזה שבוצעו, אם אחד או יותר מתנאי ההכרה של מפקח עבודה ראשי הופרו או שחדלו מלהתקיים. 
8. נוהל זה בתוקף מיום פרסומו.

נספח מס' 1 – פרוט תקנות בעניין בדיקות סביבתיות  תעסוקתיות

ניטור סביבתי וניטור ביולוגי של עובדים בגורמים מזיקים, התשע''א – 2011
גיהות תעסוקתית ובריאות העובדים בחומרי הדברה שהם זרחנים אורגניים וקרבמטים, התשנ''ג – 1992, תיקון - התשע''א - 2011
גיהות תעסוקתית ובריאות הציבור והעובדים באבק מזיק, התשמ''ד – 1984,
גיהות תעסוקתית ובריאות העובדים בזרניך (ארסן), התשמ''ה - 1985, תיקון - התשע''א - 2011
גיהות תעסוקתית ובריאות העובדים במתכות מסוימות, התשנ''ג – 1993, תיקון - התשע''א - 2011
גיהות תעסוקתית ובריאות העובדים בבנזן, התשמ''ד – 1983, תיקון - התשע''א - 2011
גיהות תעסוקתית ובריאות העובדים בויניל כלוריד, התשמ''ד – 1983, תיקון - התשע''א - 2011
גיהות תעסוקתית ובריאות העובדים בממיסים פחמיימניים ארומטיים מסויימים, התשמ''ד – 1993, תיקון - התשע''א - 2011
גיהות תעסוקתית ובריאות העובדים באיזוציאנאטים, התשנ''ג – 1993, תיקון - התשע''א - 2011
גיהות תעסוקתית ובריאות העובדים בממיסים פחמיימניים הלוגניים מסוימים, התשמ''א – 1990, תיקון - התשע''א - 2011
גיהות תעסוקתית ובריאות העובדים בעופרת, התשמ''ד – 1983, תיקון - התשע''א - 2011
גיהות תעסוקתית ובריאות העובדים בכספית, התשמ''ה – 1985, תיקון - התשע''א – 2011


